Publication: Magyar Közlöny
Issue: MK-2005-154 (Year: 2005, Number: 154)
Era: 2004-2010
Section: 9. számú melléklet az 56/2005. (XI. 29.) EüM–KvVM–BM együttes rendelethez
Paragraph Index: 279

2. ADATOK 2.1. Az eredmények kezelése Mezõgazdasági vegyi anyagokkal végzett vizsgálat esetén le kell jegyezni az egyes másolati talajmintákban felszabaduló szén-dioxid vagy elfogyasztott oxigén mennyiségét, és a másolati minták átlagát táblázatos formában kell megadni. Az eredményeket megfelelõ és általánosan elfogadott statisztikai módszerekkel (például F-teszt, 5%-os szignifikanciaszint) kell kiértékelni. A glükózindukált légzési sebességet mg szén-dioxid/kg száraztalaj/óra vagy mg oxigén/talaj (szárazsúly)/óra egységekben kell kifejezni. Az egyes kezeléseknél mért közepes szén-dioxid képzõdési vagy közepes oxigénfogyasztási sebességeket össze kell hasonlítani az ellenõrzõ mintában mérttel, és ki kell számítani az ellenõrzõ mintától való százalékos eltérést. Nem mezõgazdasági vegyi anyagokkal végzett vizsgálat esetén meg kell határozni az egyes másolati mintákban a felszabaduló szén-dioxid vagy az elfogyasztott oxigén mennyiségét, és dózis-válasz görbét kell felvenni az ECx-értékek becsléséhez. A kezelt mintákban 28 nap után mért glükózindukált légzési sebességeket [mg szén-dioxid/kg száraztalaj/óra vagy mg oxigén/talaj (szárazsúly)/óra] össze kell hasonlítani az ellenõrzõ mintákban mérttel. Ezekbõl az adatokból ki kell számítani az egyes vizsgálati koncentrációkra vonatkozó %-os gátlási értékeket. A százalékos értékeket a koncentráció függvényében kell ábrázolni, majd statisztikai eljárások alkalmazásával ki kell számítani az ECx-értékeket. A számított ECx-értékek konfidenciahatárát (p = 0,95) is a szabványos eljárások segítségével kell meghatározni (15) (16) (17). 2.2. Az eredmények értelmezése Ha a mezõgazdasági vegyi anyagokkal végzett vizsgálatok eredményeinek értékelésekor az alacsonyabb koncentrációjú kezeléssel (azaz a maximális becsült koncentrációval) és az ellenõrzõ mintákkal kapott légzési sebességek különbsége a 28. nap utáni mintavételi idõpontok valamelyikénél nem haladja meg a 25%-ot, akkor azt a következtetést kell levonni, hogy a terméknek nincs hosszú távú hatása a talajokban folyó szénátalakításra. A nem mezõgazdasági vegyi anyagokkal végzett vizsgálatok esetében a vegyületek értékeléséhez az EC 50-, EC25- és/vagy EC10-értékeket kell használni.

Source: https://magyarkozlony.hu/hivatalos-lapok/26d18afd3335f9e39211d188f5f0154594a09258/dokumentumok/0a7c03030150447d3a33f0c38728a9fa2952eaf3/letoltes